[pic] | KOMISIJA EVROPSKIH SKUPNOSTI |

Bruselj, 30.11.2009

COM(2009)662 konč.

Spremenjeni predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira: Financiranje projektov na področju preskrbe z energijo v okviru Evropskega načrta za oživitev gospodarstva

OBRAZLOŽITVENI MEMORANDUM

UVOD

Na tristranskem sestanku z dne 2. aprila 2009 so se Evropski parlament, Svet in Komisija dogovorili o financiranju za projekte na področju preskrbe z energijo in širokopasovnega interneta na podeželju ter za dejavnosti v zvezi z „novimi izzivi“, opredeljenimi v okviru sistematskega pregleda skupne kmetijske politike, in sicer v okviru Evropskega načrta za oživitev gospodarstva[1].

Svežnju, s katerim se namerava gospodarstvu zagotoviti dodatno spodbudo in izboljšati varnost preskrbe z energijo, se dodeli 5 000 milijonov EUR v tekočih cenah:

- 3 980 milijonov EUR bo dano na voljo za financiranje projektov na področju preskrbe z energijo iz razdelka 1A finančnega okvira: 2 000 milijonov EUR v letu 2009 in 1 980 milijonov EUR v letu 2010;

- poleg tega bo dano na voljo še 1 020 milijonov EUR v okviru razdelka 2 za razvoj širokopasovnega interneta na podeželju in krepitev operacij v zvezi z „novimi izzivi“, opredeljenimi v okviru sistematskega pregleda skupne kmetijske politike.

Na podlagi tega sporazuma in spremenjenega predloga Komisije z dne 8. aprila 2009[2] sta Evropski parlament in Svet 6. maja 2009 sprejela sklep[3], s katerim je bil spremenjen večletni finančni okvir za obdobje 2007–2013. Zgornja meja odobritev za prevzem obveznosti za leto 2009 v razdelku 1A je bila povišana za 2 000 milijonov EUR za financiranje energetskih projektov za podporo oživitvi gospodarstva. To zvišanje se bo izravnalo s tem, da se v letu 2009 za enak znesek zniža zgornja meja odobritev za prevzem obveznosti v razdelku 2. Skladno s tem je bila spremenjena zgornja meja za odobritve plačil v obdobju 2009–2013. Poleg navedenega sklepa je bilo za širokopasovni internet na podeželju in dejavnosti v zvezi z „novimi izzivi“ v proračunu za leto 2009 dano na voljo dodatnih 600 milijonov EUR.

Skladno s sporazumom z dne 2. aprila 2009 bo financiranje preostalega zneska (1 980 milijonov EUR za preskrbo z energijo ter 420 milijonov EUR za razvoj širokopasovnega interneta na podeželju in dejavnosti v zvezi z „novimi izzivi“, opredeljenimi v okviru sistematskega pregleda skupne kmetijske politike) „zagotovljeno z mehanizmom nadomestil v okviru sprave v proračunskem postopku za leto 2010 z uporabo vseh proračunskih sredstev, predvidenih v pravnem okviru proračuna, in se bo po potrebi dokončno določilo najpozneje v okviru sprave v proračunskem postopku za leto 2011“.

Komisija je 27. oktobra 2009 predlagala „zagotovitev nadomestil“ za preostali znesek na podlagi zgoraj navedenega sporazuma[4]. V tem spremenjenem predlogu Sklepa Evropskega parlamenta in Sveta so upoštevani končni podatki o izvrševanju ukrepov EKJS iz razdelka 2, ki jih Komisija ni imela na voljo ob sestavljanju prvotnega predloga, in rezultati tristranskega sestanka o proračunu z dne 18. novembra 2009.

Zato vsebuje predlog o spremembi finančnega okvira, da bi se zgornja meja odobritev za prevzem obveznosti za leto 2010 v razdelku 1A povišala za 1 779 milijonov EUR. Poleg tega bo z uporabo instrumenta prilagodljivosti iz točke 27 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju (IIA) na voljo dodatnih 120 milijonov EUR, še 81 milijonov EUR pa z uporabo nerazporejene razlike do zgornje meje odhodkov za leto 2010 za odobritve za prevzem obveznosti iz razdelka 1A. To omogoča zagotovitev celotnega preostalega zneska 1 980 milijonov EUR za energetske projekte v okviru Evropskega načrta za oživitev gospodarstva, o katerih so se dogovorile tri institucije. Poleg tega bo za širokopasovni internet na podeželju in dejavnosti v zvezi z „novimi izzivi“ v proračunu za leto 2010 dano na voljo dodatnih 420 milijonov EUR.

MOžNOSTI ZA PRERAZPOREDITEV ODHODKOV DO ZGORNJE MEJE V RAZDELKU 1A

Razlika do zgornje meje za leto 2009 za odobritve za prevzem obveznosti v okviru razdelka 1A je 3 milijone EUR. V skladu s točko 23 razdelka IIA, ki ureja možnosti za prerazporeditev odhodkov pred spremembo zgornje meje, so se tri institucije na prej navedenem tristranskem sestanku o proračunu dogovorile, da se 81 milijonov EUR nerazporejene razlike do zgornje meje za leto 2010 v predhodnem proračunu Komisije uporabi za financiranje energetskih projektov v okviru Evropskega načrta za oživitev gospodarstva. To je v skladu z izjavo, sprejeto 2. aprila 2009, po kateri se bo „mehanizem nadomestil uporabljal ne glede na finančna sredstva za programe, sprejete po postopku soodločanja, in na letni proračunski postopek“.

PRENOS IZ ENEGA RAZDELKA V DRUGEGA

V skladu z drugim odstavkom točke 23 razdelka IIA in v skladu s sporazumom z dne 2. aprila 2009 so se institucije na tristranskem sestanku o proračunu z dne 19. novembra 2009 dogovorile, da bodo zvišanje zgornje meje za odobritve za prevzem obveznosti v razdelku 1A nadomestile na naslednji način:

Odobritve za prevzem obveznosti: prerazporeditve iz razdelka 1B

Razlika do zgornje meje za odobritve za prevzem obveznosti v okviru razdelka 1B zaradi neizkoriščene tehnične pomoči znaša 1 milijon EUR za leto 2009 in 6 milijonov EUR za leto 2010. Dogovorjeno je bilo, da se ta sredstva uporabijo za financiranje energetskih projektov v okviru Evropskega načrta za oživitev gospodarstva. Komisija potrjuje, da razlika do zgornje meje v odobritvah za prevzem obveznosti za leto 2010 izhaja izključno iz ponovne ocene potreb po tehnični pomoči na pobudo in/ali v imenu Komisije, kakor je določena v členu 45 Uredbe Sveta (ES) št. 1083/2006. Razlika zato ne vpliva na programiranje ali na obveznosti v okviru operativnih programov.

Odobritve za prevzem obveznosti: prerazporeditve iz razdelka 2

Končna razlika do zgornje meje odhodkov za leto 2009 za odobritve za prevzem obveznosti v okviru razdelka 2 znaša 1 036 milijonov EUR. Znesek vključuje 34 milijonov EUR zaradi nezadostnega izvrševanja programov za ribištvo, ki so bili uvrščeni v spremembo proračuna št. 10/2009.

Poleg tega so bile v proračun za leto 2009 vključene odobritve za prevzem obveznosti v višini 250 milijonov EUR za razvoj podeželja in 20 milijonov EUR za boj proti podnebnim spremembam, vendar teh sredstev ni mogoče uporabiti, saj za to ni ustrezne pravne podlage.

Glede na to, da se je kmetijsko leto zaključilo, je bilo dogovorjeno, da se preostala razpoložljiva razlika za leto 2009 in neporabljene odobritve iz razdelka 2 porabijo za energetske projekte iz Evropskega načrta za oživitev gospodarstva, ki se naj financirajo v okviru razdelka 1A.

Po drugi obravnavi proračuna za leto 2010 v Svetu prvotna razlika do zgornjih mej odhodkov za leto 2010 za odobritve za prevzem obveznosti v okviru razdelka 2 znaša 1 083 milijonov EUR.

Dogovorjeno je bilo, da se ta razlika uporabi za zagotovitev:

- 420 milijonov EUR v okviru razdelka 2, ki so po Evropskem načrtu za oživitev gospodarstva potrebni za razvoj širokopasovnega interneta na podeželju in krepitev operacij v zvezi z „novimi izzivi“, opredeljenimi v okviru „sistematskega pregleda“,

- nadaljnjih 158 milijonov EUR, ki jih je mogoče v razdelku 1A sprostiti za energetske projekte.

Pri tem ostane razlika v višini 505 milijonov EUR, ki je na voljo za kmetijstvo v okviru zgornje meje odhodkov za leto 2010. Komisija se je v vsakem primeru zavezala, da bo sprejela vse potrebne ukrepe za zagotovitev, da se spoštujejo odločitve o odhodkih za skupno kmetijsko politiko in njihovem financiranju, vključno s sporazumom o „sistematskem pregledu“.

Odobritve za prevzem obveznosti: prerazporeditve iz razdelka 3A

Do zgornje meje za leto 2009 ostaja razlika v odobritvah za prevzem obveznosti v okviru razdelka 3A v višini 5 milijonov EUR. Glede na to, da se je proračunsko leto že skoraj zaključilo in da za ta preostali znesek ni predvidena drugačna uporaba, je bilo dogovorjeno, da bo namenjen tudi financiranju energetskih projektov v okviru Evropskega načrta za oživitev gospodarstva.

Odobritve za prevzem obveznosti: prerazporeditve iz razdelka 5

Razlika do zgornjih mej odhodkov v razdelku 5 (Uprava) znaša 174 milijonov EUR za leto 2009 (vključno s povišanjem razlike za 98 milijonov EUR zaradi nezadostnega izvrševanja proračunov Komisije, Sveta, Evropskega ekonomsko-socialnega odbora in Odbora regij, ki je bila za porabo sproščena s spremembo proračuna št. 10/2009). Ob upoštevanju prve obravnave v Evropskem parlamentu in predlagane pisne spremembe št. 3/2010 je bilo dogovorjeno, da se za leto 2010 obdrži razlika v višini 72 milijonov EUR. Del te razlike bo morda treba porabiti za pokritje dodatnih potreb v zvezi z začetkom veljavnosti Lizbonske pogodbe. Zato se predlaga, da se 300 milijonov EUR (174 milijonov EUR iz razlike za leto 2009 in 126 milijonov EUR iz razlike za leto 2010) da na razpolago za financiranje energetskih projektov v okviru Evropskega načrta za oživitev gospodarstva.

ODOBRITVE PLAčIL

Drugi odstavek točke 23 razdelka IIA določa tudi, da vsaka sprememba ohrani ustrezno razmerje med obveznostmi in plačili. Zato je treba letne zgornje meje za odobritve plačil spremeniti na podlagi razdelitev plačil, predvidenih za dodatne obveznosti iz razdelka 1A, in znižanja plačil, ki ustreza znižanju odobritev za prevzem obveznosti za razdelke 1b, 2 in 5 v letih 2009 in 2010.

ZBIRNA RAZPREDELNICA IN SKLEPNA UGOTOVITEV

V spodnji razpredelnici so povzete predlagane spremembe zgornjih mej za odobritve za prevzem obveznosti in odobritve plačil v finančnem okviru. Zneski so izraženi v tekočih cenah:

[pic]

Na splošno bo sprememba nevtralna za skupne zgornje meje za odobritve za prevzem obveznosti in odobritve plačil, izražene v tekočih cenah.

Spodnja razpredelnica finančnega okvira v tekočih cenah ponazarja navedene spremembe.

Formalna odločitev o spremembi finančnega okvira se mora nanašati na osnovno razpredelnico, dogovorjeno v okviru Medinstitucionalnega sporazuma, z zneski, izraženimi v stalnih cenah iz leta 2004. Zneske v tekočih cenah je zato treba skladno s točko 16 Medinstitucionalnega sporazuma pretvoriti v cene iz leta 2004 z uporabo fiksnega deflatorja, ki znaša 2 % letno.

[pic]

- Spremenjeni predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira: Financiranje projektov na področju preskrbe z energijo v okviru Evropskega načrta za oživitev gospodarstva

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[5] ter zlasti točke 21, prvega in drugega pododstavka točke 22 in točke 23 Sporazuma,

ob upoštevanju predloga Komisije,

ob upoštevanju naslednjega:

(1) Na tristranskem sestanku o proračunu z dne 18. novembra 2009 so se Evropski parlament, Svet in Komisija dogovorili o načinih za zagotavljanje dodatnega financiranja za projekte na področju preskrbe z energijo in širokopasovnega interneta ter o naložbah za krepitev operacij v zvezi z „novimi izzivi“, opredeljenimi ob oceni vmesne reforme skupne kmetijske politike iz leta 2003 („sistematski pregled“)[6], in sicer v okviru Evropskega načrta za oživitev gospodarstva. Da bi bilo financiranje mogoče, je treba spremeniti večletni finančni okvir za obdobje 2007–2013 v skladu s točkami 21, 22 in 23 Medinstitucionalnega sporazuma, s čimer bi se zgornja meja odobritev za prevzem obveznosti za leto 2010 v podrazdelku 1A povišala za 1 779 milijonov UR v tekočih cenah.

(2) Povišanje zgornje meje v podrazdelku 1A za leto 2010 se bo v celoti izravnalo z znižanjem zgornje meje za odobritve za prevzem obveznosti v razdelkih 1A, 1B, 2, 3A in 5 za leto 2009 ter zgornje meje za odobritve za prevzem obveznosti v razdelkih 1B, 2 in 5 za leto 2010.

(3) Zaradi ohranitve ustreznega razmerja med obveznostmi in plačili je treba prilagoditi letne zgornje meje za odobritve plačil. Ta prilagoditev bo proračunsko nevtralna.

(4) Prilogo I k Medinstitucionalnemu sporazumu o proračunski disciplini in dobrem finančnem poslovodenju je zato treba ustrezno spremeniti[7] –

SKLENILA:

Edini člen

Priloga I k Medinstitucionalnemu sporazumu o proračunski disciplini in dobrem finančnem poslovodenju se nadomesti s Prilogo k temu sklepu.

V Bruslju,

Za Evropski parlament Za Svet

Algirdas SEMETA Član Komisije

PRILOGA

[pic]

[1] COM(2008) 859 konč./2.

[2] COM(2009) 171 konč.

[3] UL L 132, 29.5.2009, str. 8.

[4] COM(2009) 600.

[5] UL C 139, 14.6.2006, str. 1.

[6] COM(2008) 800, COM(2008) 859, COM(2009) 171 in UL L 132, 29.5.2009, str. 8.

[7] V ta namen so zneski, ki izhajajo iz navedenega sporazuma, preračunani v cene iz leta 2004.